አሜሪካ ከተባበሩት መንግስታታት ድርጅት የሰብዓዊ መብት ኮሚሽን ራሷን እንደምታገል አስታወቁ
የዶናልድ ትራምፕ አስተዳደር ሀገራቸው ከተባበሩት መንግስታት ድርጅት የሰብዓዊ መብቶች ኮሚሽን ራሷን እንደምታገል አስታወቀዋል፡፡ፕሬዝዳንት ትራምፕ ይህን ያስተወቁት የተባበሩት መንግስታት ድርጅት አድሎን እየፈፀመ ነው በሚል ነው፡፡ ለዚህ ዋና ማሳያቸው ደግሞ እስራኤልን በተመለከተ ኮሚሽኑ እየወሰደ ባለው እርምጃ ነው፡፡የተባበሩት መንግስታት ድርጅት የሰብዓዊ መብት ኮሚሽን እስራኤል በጋዛ ላይ እየወሰደች ያለችው እርምጃ የሰው ልጅን ሰብዓዊ መብት ህግ የሚጥስ በመሆኑ ምርመራ እንዲካሄድ ባዘዘው መሰረት አድሎ እየተፈፀመ ነው ትላለች አሜሪካ፡፡ ኮሚሽኑ የእስራኤል ጥቃት አሁን ከዚህ ቀደም ዓመታት እጅግ የከፋ ስለመሆኑ ይገላፃል፡፡ከዚህም በተጨማሪ በእስራኤል እርምጃ እስራኤል የሰብዓዊ መብት ረጋጭ እና ሚዛናዊ ያልሆነ የፖለቲካ እንድምታ እንዲኖር እያደረገች ትገኛለች በማለት በተለይም እስራኤል ባሳለፍነው ወር በጋዛ በተቃዉሞ ላይ በነበሩ ፍልስጤማዊያን ላይ በወሰደችው እርምጃ  የዜጎች ህይወት መጥፋቱን ተከትሎ እስራኤል አላስፈላጊ የሆነ ኃይል እየተጠቀመች እንደምተገኝ በይፋ አስታውቋል፡፡ይህንንም ሊያጣራ የሚችል ዓለም አቀፍ የጦር ወንጀል መርማሪ ወደ ስፍራው ለመላክ ተገዷል፡፡የተባበሩት መንግስታት ድርጅት የሰብዓዊ መብት ኮሚሽን 47 ሀገራት አባላት ያሉት ሲሆን የአሜሪካ ከድርጅቱ መውጣት የሚያሳዝን እንጅ የሚያስገርም አይደልም ብሏል ። ቀሪዎቹ የድርጅቱ አባላት ይህም ሊሆን መቃጣት የጀመረው ገና እንደ ፈረንጆቹ 2017 ኒኪ ሄሊ በኮሚሽኑ የአሜሪካ አምባሰደር ሆነው ከተሾሙ ጊዜ ጀመሮ በመሆኑ አዲስ ነገር አለመሆኑን ይናገራሉ፡፡  ይሁን እንጅ በአለም የህዝቦችን ሰብዓዊ እና ዲሞክራሲያዊ መብቶችን ለማረጋገጥ ጥረት እያደረገ በሚገኝበት በአሁኑ ወቅት አሜሪካ ራሷን ማግለል ከሷ የማይጠበቅ ስለመሆኑ ይናገራሉ፡፡በተባበሩት መንግስታት ድርጅት የሰብዓዊ መብት ኮሚሽን ተወካይ አምባሳደር ኒኪ ሄሊ ኮሚሽኑ አሁን እስራኤልን እየወቀሰ ባለው መንገድ መሰረት አድሎ እየፈፀመ እንደሚገኝ ነው የሚገልፁት፡፡ስለዚህም ደግሞ ለሰብዓዊ መብት መረጋገጥ ያላትን ቁርጠኝነት የሚያፋለስ እና የሃገራቸዉን ጥረት መሳለቂያ እንደሚያደርገው ነው የሚገልፁት፡፡ በዚህ ዓይነት ሁኔታ አሜሪካ ከኮሚሽኑ መውጣት አትችልም ሲሉም መናገራቸዉን አልጄዚራ አስነብቧል፡፡አስራኤል በበኩሏ በጋዛ ላይ እየወሰደች ባለችው እርምጃ የራሷን ሉአላዊነት እና ድንበሯን ለማስከበር የመከላከል እርምጃ እየወሰደች እንዳለች ብትገልፅም የሰብዓዊ መብት ኮሚሽኑ ድርጊቷ ፍፁም ጥሰት እንደሆነ ነው የሚገልፀው፡፡ ይሁን እንጅ አሜሪካ ከጎኗ ስለቆመች ልባዊ ምስጋናዋን አቅርባለች፡፡ኒኪ ሄሊ ለድርጅቱ ባቀረቡት ፅሁፋቸው የአሜሪካን ከድርጅቱ ራሷን መግለል ሲገልፁ ኮሚሽኑ ሙሉ ለሙሉ አድሎ ስለ መፈፀሙ እርግጠኛ ሆነው መናገር ባይችሉም በሀገራቸው አመለካከት ግን እስራኤል በፍልስጤሞች ላይ የምትውስደው እርምጃ ትክክል ነው ብላ እንደምታምን መግለፃቸው ነው የተሰማው፡፡ ይህም ከኮሚሽኑ መውጣት ዋና ምክኒያት ስለ መሆኑ ተናግረዋል እምባሳደሯ፡፡የአዉሮፓ ህብረት በበኩሉ የአሜሪካ ከኮሚሽኑ መውጣት አደጋ ሊያስከትል ይችላል ሲልም አስታውቋል፡፡ ምክኒያቱም ይላል ህብረቱ አሜሪካ ለሰባዊ መብት ማስከበር ውስጥ ያላትን ሚና በእጅጉ ከመግዳቱም በተጨማሪ ያላትን ድጋፍ እና እስካሁን የነበራትን ሚና እንድታጣ ያደርጋታል ባይ ነው፡፡ (ምንጭ: አልጀዚራ) 